Bloaz goude marv Tito, e miz Meurzh 1981 e voe manifestadegoù bras e Kosovo da c’houlenn e teufe ar rannvro emren-se da vezañ ur republik par d’ar re all. Moustret e voe ar manifestadegoù-se gant ar polis, en un doare kriz, hag embannet e voe ar stad a zifrae eno. Kalz pennoù bras e Serbia a zisklêrie e veze gwasket ar Serbed e Kosovo evit o skarzhañ diouzh ar vro-se. Slobodan Milošević, a oa e penn komunourien Serbia, a zeuas da vezañ harzo ar vroadelourien serb, d’ar mare-se.